kardosdrur/scandi-wiki huggingface dataset:
A.P. Hansen (fabrikant)

Arne Peder Kristian Hansen (født 23. august 1930) i Næstved, er en dansk politiker og fabrikant. A.P. Hansen blev Venstre-borgmester, Sønderborg i 1997 efter 52 års uafbrudt socialdemokratisk styre. Han mistede posten i 2006, da der var valg til den nye storkommune Sønderborg Kommune. Han blev genvalgt, men kunne ikke finde sig i rollen som menigt byrådsmedlem, så han gik ud af byrådet midt i valgperioden. Siden har han arbejdet for at støtte kunst og kultur.

A. P. Hansen kommer fra Næstved. Han er uddannet som klejnsmed og teknikumingeniør. 1961 oprettede han maskinfabrikken Cornmall, Ragebøl i 1961. I nutiden har Cormall specialiseret sig i store industrianlæg til forarbejdning af halm og anden biomasse til strøelse, foder, byggeplader og kemisk industri som f.eks. etanol.

Hans store interesse er kunst. Han er blandt andet kendt for at være en af hovedkræfterne bag viden- og kulturcenteret Alsion i Sønderborg og skulpturparken i Augustenborg Slotspark. 

A.P. Hansen var i 6 år formand for Foreningen af danske Landbrugsmaskinfabrikanter og medstifter af landbrugsmessen Agromek i Herning samt 8 år formand for Sønderborg Handelsstandsforening.
 
 2009 modtog han JydskeVestkystens kulturpris. Dommerkomiteen begrundede deres valg af A. P. Hansen med hans store interesse for kunst kombineret med et talent for at få tingene til at ske.
 2010 modtog han Æresrummelpotten som tildeles en person eller institution, der har gjort det sjovere, bedre og mere interessant at bo i Sønderjylland, og som har været med til at gøre Sønderjylland kendt.

Eksterne henvisninger og kilder 
 www.jv.dk 
 www.danskekommuner.dk 
 www.tvsyd.dk 
 www.visitsonderborg.dk 
 Cormall 50 års jubilæum 

Borgmestre fra Venstre
Borgmestre i Sønderborg
Fabrikanter fra Danmark
Viktoriagade

Viktoriagade er en gade på Vesterbro i København, der går fra Vesterbrogade til Halmtorvet.

I 1620'erne anlagde kong Christian 4. er ydre fæstningslinje på stedet ved navn Retrenchementet. Foran volden løb en grav, der var kendt som Rosenåen.

Området blev genstand for byudvikling i 1850'erne. To store grunde ud mod den planlagte Gasværksvej blev solgt til tømrer og byggematador Jochum Jensen. Han solgte dem til Handelshuset Larsen og Co. i 1854. Firmaet ønskede en direkte vej til Vesterbrogade, og stadsingeniøren ville have gjort noget ved Rosenåen, der efterhånden fremstod som en åben kloak. Viktoriagade blev derfor etableret ovenpå den tidligere grav. Området langs med gaden blev solgt fra som byggegrunde i 1856. Gaden blev navngivet omkring 1861, men hvem der har lagt navn til vides ikke.

Viktoriagade nr. 8 (1860), nr. 10 (1862) og nr. 12 er fredede.

Noter

Eksterne henvisninger 

Gader på Vesterbro
Tariqa Burhaniya

Tariqa Burhaniya er en international sufibevægelse. Ordenen regner Sayyid Ibrahim al-Quraschi ad-Disuqi, der levede i 1200-tallet, som sin grundlægger, men opnåede først større udbredelse med lederen Muhammad Uthman Abd al-Burhani, der blev født i Sudan i starten af det 20. århundrede og døde i 1983.

Udbredelse i Danmark og øvrige Vesteuropa 

Ordenen har været repræsenteret i Vesteuropa siden omkring 1980, ikke mindst i Tyskland. Ordenens nuværende leder, Muhammad Uthmans barnebarn, bor selv i Tyskland, selvom han har sudanske rødder. I Danmark har bevægelsen omkring 150 medlemmer i Storkøbenhavn ifølge religionshistoriker Søren Christian Lassen fra Københavns Universitet. Menigheden består først og fremmest af muslimer med indvandrerbaggrund fra især Pakistan og de arabiske lande. Den danske menighed har adresse på Damhus Boulevard 65 i Rødovre, hvor den også har sin moské. Moskeens fælles sprog er dansk, fordi menigheden er etnisk meget blandet.

Den danske menighed i Rødovre kom i søgelyset i 2014 på grund af involvering i en større skattesag.

Etymologi 

Ordet "tariqa" betyder "vej" på arabisk og bruges bl.a. til at betegne en sufi-orden. "Burhaniya" refererer til et af Sayyid Ibrahims tilnavne. Navnet kan således omtrent oversættes til "Burhans vej" eller "Burhans orden".

Holdninger 

Tariqa Burhaniya har traditionelt været anset som en liberal bevægelse, der blandt andet tillader kvinder at gå uden tørklæde. En af ordenens tanker er, at man skal tilpasse islam til det sted, man lever, og ordenens sufimester forklarer ofte det religiøse med analogier til det verdslige liv som muslim i et vestligt land.

Referencer 

Sufisme
Moskeer i Danmark
Bygninger, konstruktioner og anlæg i Rødovre Kommune
Jørgen Vibe

Jørgen Vibe (født 1896 på Bornholm, død 1968) virkede som journalist ved flere forskellige aviser og blade, men debuterede i 1916 med en lille digtsamling Vinter-vers. Senere fulgte flere digtsamlinger, et skuespil, en række børnebøger og en kriminalroman.

Eksterne henvisninger 
 

Journalister fra Danmark
Dansksprogede forfattere fra Danmark
Personer fra Bornholm
Digtere fra Danmark
Børnebogsforfattere fra Danmark
Dramatikere fra Danmark
Hartvig Jacobsen

Jens Hartvig Jakobsen (født 1892 i Ålborg, død 1952 i København) var dansk jurist, og hans forfatterskab er af juridisk art. Hartvig Jacobsen havde en stor interesse for forfatteres og udøvende kunstneres faglige, organisationsmæssige og retslige forhold. 

Han blev først juridisk konsulent for Dansk Forfatterforening og sidenhen formand.

Kilder 

Faglitterære forfattere fra Danmark
Dansksprogede forfattere fra Danmark
Jurister fra Danmark
Personer fra Aalborg
Hans Hansen (dansk forfatter)

Hans Hansen (født 4. januar 1939 på Frederiksberg) er en dansk forfatter.

Han voksede op på Frederiksberg og tog lærereksamen ved Marselisborg Seminarium i Aarhus i 1963.

Han debuterede med en novellesamling, men han huskes især for sine efterfølgende børne- og ungdomsudgivelser. Især ungdomsromanen Vil du se min smukke navle? fik stor succes. Han har sidenhen været manuskriptforfatter på en lang række film og tv-produktioner.

Ud over sit formandskab hos Dansk Forfatterforening (fra 1985 til 1988) har han også været formand for Dansk Kunstnerråd samt i en kort periode for Selskabet for Børnelitteratur. Fra 1988 til 1997 var han ansat som filmkonsulent ved Det Danske Filminstitut, og siden 1997 har Hansen virket som producer for filmselskabet Zentropa.

Hans Hansen er aktiv i Alternativet, hvor han er bestyrelsesmedlem i Lokalforening Halsnæs. Ved kommunalvalget i 2017 var han opstillet til byrådet i Halsnæs Kommune, men blev ikke valgt ind.

Kilder 
 Biografi på Litteratursiden.dk

Referencer

Eksterne henvisninger 
 

Dansksprogede forfattere fra Danmark
Personer fra Frederiksberg
Lærere fra Danmark
Politikere fra Alternativet
Danskere i 1900-tallet
Danskere i 2000-tallet
Foreningsformænd fra Danmark
Børnebogsforfattere fra Danmark
Romanforfattere fra Danmark
Mandlige forfattere i det 20. århundrede
Frants Iver Gundelach

Frants Iver Gundelach (født 1958 i Schweiz) er en oversætter, der har boet i Schweiz, Belgien og Frankrig. Han har oversat en lang række franske bøger af bl.a. Georges Perec, François Bon, Patrick Chamoiseau og Patrick Modiano. Ud over at være formand for Dansk Forfatterforening har han været formand for Dansk Oversætterforbund og næstformand i Dansk Forfatterforening (1996-2005). Siden 1997 har han været formand for Copydan Tekst & Node.

Referencer 

Oversættere fra Danmark
Personer fra Schweiz
Uvea (øjet)

Uvea (af lat: uva, drue – da: druehinde) er en samlebetegnelse for de pigmenterede dele af øjet: regnbuehinden (iris), strålelegemet (corpus ciliare) og årehinden (choroidea).

Se også 
 Uveitis, betændelse i uvea

Noter

Eksterne henvisninger 

 "Betændelse i regnbue- og årehinden (Uveitis)" hos Netdoktor.dk



Øjets anatomi
Science Fiction Cirklen

Science Fiction Cirklen, i daglig tale SFC, blev dannet af frivillige som medlemsforening i 1974 og afholdt efterfølgende Danmarks første sf-festival (foranstaltet af superfansne i butikken Fantask).

Formål 
Science Fiction Cirklen har til erklæret formål at udbrede interessen for science fiction i Danmark, primært bøger, men også film, tegneserier og andre kunstneriske udtryk med fokus på science fiction og det fantastiske bliver behandlet i foreningen.

Science Fiction Cirklen står den dag endnu meget ene som bolværk mod den totale, danske litterære eradikering af science fiction-begrebet. Årsagerne hertil er mange. Men faktum er, at genrebetegnelsen "science fiction" nyder langt større respekt som forestillingsmekanisme, dramagreb og meget omsiggribende genre i mange lande uden for Danmark, ikke mindst i den engelsktalende verden.

Historie 
[hvem byder ind?]

Festivaler 
[fuld festivalliste, gerne med hoveddeltagernavne, savnes]

Udgivelser 
[Nedenstående listning er kun påbegyndt. Det historiske mangler.]

SFC 

Science Fiction Cirklens forlag, SFC, udgiver bøger af både nulevende og afdøde danske og udenlandske science fiction-forfattere.

Novum 

Science Fiction Cirklens medlemsblad, Novum, udkommer] 4 gange om året.

Proxima 

Science Fiction Cirklens flagskib er et rent genreblad, der er udkommet siden foreningens begyndelse i 1974, og i foråret 2017 er ved #102.

Cirkel Serien 

Cirkel Serien er en hæfteserie med individuelle forfattere. 51 bind frem til år 2000. Gået ind.

Nye Verdener 
Nye Verdener er et novellemagasin, der udkom i 18 bind mellem slut-80'erne og beg-90'erne.

Referencer 

Cirklen
Foreninger fra Danmark
Etableret i 1974
Maria Núñez

Maria Núñe (født 27. november 1988 i Mogán) er en spansk håndboldspiller, som spiller for ESBF Besancon i Frankrig og Spaniens håndboldlandshold.

Referencer

Eksterne henvisninger 
 

Håndboldspillere fra Spanien
Håndboldspillere fra ESBF Besançon
Jennifer Gutiérrez Bermejo

Jennifer Gutiérrez (født 20. februar 1995 i Horgen) er en spansk håndboldspiller, som spiller for CB Atlético Guardés og Spaniens håndboldlandshold.

Referencer

Eksterne henvisninger 

Håndboldspillere fra Spanien
Deltagere for Spanien ved sommer-OL 2020
Håndboldspillere ved sommer-OL 2020
Mohamed Gouaida

Mohamed Gouaida (født 15. maj 1993 i Sfax, Tunesien) er en tunesisk-fransk fodboldspiller. Han er i øjeblikket på kontrakt hos den tyske bundesligaklub Hamburger SV og spiller for andetholdet. Desuden har han spillet på Tunesiens fodboldlandshold.

Karriere

Klubfodbold 
Mohamed Gouaida voksede op i Alsace i Frankrig, ikke langt fra den tyske grænse, og begyndte sin karriere på fodboldskolen hos Racing Strasbourg. I sommeren 2011 flyttede han til fodboldskolen hos SC Freiburg. I sæsonen 2012-13 kom Gouaida på klubbens andethold og debuterede den 4. august 2012 i 1-2 nederlaget på den første matchdag i Regionalliga Südwest (fjerdehøjeste tyske liga) mod Eintracht Trier. Den 25. maj 2013 scorede Gouaida i 4-2 sejren på sidste kampdag mod TSG 1899 Hoffenheims andethold sit første mål for andetholdet. I sin første sæson i seniorfodbold opnåede han 22 kampe, hvor han havde seks måloplæg og scorede et mål. Sæsonen efter spillede Gouaida 17 kampe, som gav et måloplæg og tre mål.

I sommeren 2014 skiftede Gouaida til Hamburger SV's andethold. Den 26. juli 2014 scorede han i sin debut under Josef Zinnbauer i en 4-0 udesejr på første kampdag i Regionalliga Nord mod Goslarer SC. I september 2014 blev Josef Zinnbauer forfremmet til træner for det professionelle hold, og den 23. november 2014 fik Gouaida sin debut i bundesligaen, da han var med i startopstillingen i 2-0 sejren i lokalopgøret mod SV Werder Bremen. I 2014-15 spillede Gouaida spillede 11 kampe i Bundesligaen og 24 kampe for andethold i Regionalliga Nord.

I august 2015 skiftede Gouaida på en låneaftale til Karlsruher SC i 2. Bundesliga, og her spillede han 17 kampe og en enkelt kamp på andetholdet i Oberliga Baden-Württemberg. I sommeren 2016 blev Gouaida igen udlånt, denne gang til FC St. Gallen i schweiziske Super League, hvor Josef Zinnbauer nu var træner. Gouaida spillede her 13 kampe på førsteholdet og to på andetholdet. Efter afslutningen på lejeaftalen vendte Gouaida tilbage til Hamburg, hvor han senest har spillet på andetholdet.

Landshold 
Den 27. marts 2015 debuterede Gouaida for  i 0-1-nederlaget i venskabskampen i Oita mod . Han har spillet tre landskampe.

Referencer

Eksterne henvisninger 
 

Fodboldspillere fra Tunesien
Fodboldspillere fra Frankrig
Fodboldspillere fra Hamburger SV
Fodboldspillere fra Karlsruher SC
Fodboldspillere fra FC St. Gallen
JUnit

JUnit er et framework til unit-test af programmeringssprog Java. JUnit blev en vigtig del i udviklingen af metoden til oprettelse af test-drevet udvikling og er en del af en gruppe frameworks til unit-test, der er kendt som xUnit og som udsprang fra SUnit.

JUnit linkes som en JAR-fil ved kompileringen; frameworket findes i pakken junit.framework for JUnit 3.8 og tidligere og i pakken org.junit for JUnit 4 og nyere.

I en undersøgelse fra 2013, som omfattede 10.000 projekter på GitHub, var JUnit, sammen med slf4j-api, de oftest anvendte kodebiblioteker. Kodebibliotekerne anvendtes i 30,7 % af projekterne.

Eksempel på anvendelse af JUnit 
I ældre udgaver af JUnit var man tvunget til at lade fixturer arve fra junit.framework.TestCase, men de nye der anvender JUnit 4 behøver ikke gøre dette. Testmetoder skal annoteres med @Test. Efter behov er det endog muligt at lade en metode køre før (eller efter) hver (eller alle) testmetoder med annoteringerne @Before (eller @After) og @BeforeClass (eller @AfterClass).
import org.junit.*;

public class TestFoobar {
    @BeforeClass
    public static void setUpClass() throws Exception {
        // Kod som körs innan den första testmetoden
    }

    @Before
    public void setUp() throws Exception {
        // Kod som körs innan varje test
    }
 
    @Test
    public void testOneThing() {
        // Kod som testar en del
    }

    @Test
    public void testAnotherThing() {
        // Kod som testar en annan del
    }

    @Test
    public void testSomethingElse() {
        // Kod som testar någonting annat
    }

    @After
    public void tearDown() throws Exception {
        // Kod som körs efter varje test  
    }
 
    @AfterClass
    public static void tearDownClass() throws Exception {
        // Kod som körs efter den sista testmetoden
    }
}

Referencer 

Programmering
Javaprogrammering
Fynsværk

Lyrikforeningen Fynsværk udsprang af ArLitt Fyn, en gruppering af lyrikere, som i Fynsområdet arbejdede med politisk digtning. 1993 besluttede et flertal at blive apolitiske og dannede Lyrikforening Fynsværk. Hovedparten af foreningens 15 digtere (2017) er udgivne.

Formål  
Foreningens medlemmer bruger hinanden til sparring om digte og udgivelsespraksis. Foreningen er åben for digtere og forfattere med tilknytning til Fyn.

Udgivelser 
Gruppen har 2017 udgivet 6 antologier: 

 Den sorte Kasse (1993)
 Lyrik i Fyns amt (1994)
 I disse sider (1995) 
 Understrømme (1997)
 Døre på klem (2006)
 Trafik fra en undren (2015).

Referencer 
 Hjemmeside 
 Litteratursiden, interview 2009 
 Facebook
 Trafik fra en undren (2015) prøvebog 
Digtere
Foreninger fra Danmark
H 65 Höör

H 65 Höör er en svensk håndboldklub fra byen Höör i Sverige. Klubben holder til i Sporthallen Höör med plads til 700.

Spillertruppen 2017-18 

Målvogtere
 12  Jannike Wiberg
 16  Gry Bergdahl
Fløjspillere
LW
 5  Emma Rask
 23  Marie Wall
RW
 4  Evelina Källhage
 11  Jonna Linnéll
 24  Ida Gullberg
Stregspillere
 21  Sofia Hvenfelt
 25  Mikaela Fransson
 28  Amanda Andersson

Bagspillere
LB
 6  Mikaela Mässing 
 19  Kristin Thorleifsdóttir
CB
 9  Anna Bardis
 13  Tilda Winberg
 14  Emma Lindqvist
 
RB
 2  Anna Johansson
 20  Anna Olsson

Eksterne henvisninger 
 Klubbens hjemmeside

Håndboldklubber fra Sverige
Sport i Sverige
Etableret i 1965
Guro Rundbråten

Guro Rundbråten (født 18. april 1990) er en norsk landsholdsspiller i håndbold. Hun spiller for Larvik HK og har spillet tidligere spillet for det norske landshold.

Referencer 
 Profil hos DHDb
 Spillerprofil hos EHF

Håndboldspillere fra Norge
Tonje Berglie

Tonje Berglie (født 11. juni 1992) er en norsk håndboldspiller der spiller for Larvik HK, siden 2017.

Referencer 
 Profil hos DHDb
 Spillerprofil hos EHF

Håndboldspillere fra Norge
Itō (Shizuoka)

er en by beliggende på østkysten af Izu-halvøen i Shizuoka-præfekturet i Japan.

Byen har 66.988 indbyggere (2017) og befolkningstætheden er 540 personer per km². Den totale areal er 124,10 km².

Byer i Japan
Anton 1. af Portugal

Anton 1. af Portugal () (1531, Lissabon – 26. august 1595, Paris) var konge af Portugal nogle dage i 1580, før den spanske konge Filip 2. overtog den portugisiske krone. Anton var en uægteskabelig søn af kong Emanuel 1.'s søn Luís, hertug af Beja.

Se også 

 Portugals historie
 Portugals konger

 

Konger af Portugal
Katolske monarker
Huset Aviz
Uveitis

Uveitis er en indre øjenbetændelse i øjets uvea, en samlebetegnelse for de pigmenterede dele af øjet: regnbuehinden (iris), strålelegemet (corpus ciliare) og årehinden (choroidea).

De indre øjenbetændelser forårsages i reglen af en immunreaktion, men kan også udløses af mikroorganismer, som føres til øjet via blodbanen.

Betændelsen kræver en grundig undersøgelse af en oftalmolog og akut behandling for at kontrollere betændelsen.

Noter

Eksterne henvisninger 

 "Betændelse i regnbue- og årehinden (Uveitis)" hos Netdoktor.dk
 Årehindebetændelse (Chorioiditis, Chorioretinitis, Uveitis posterior) hos Sundhedsguiden.dk

Øjensygdomme
Gisseløre

Gisseløre er en lav strandvoldsodde ved Kalundborg havn opbygget af krumodder med sand og grus, der som en naturlig mole danner en bagvedliggende naturhavn Houget eller Hærvigen, der har været brugt som flådehavn af vikingerne og senere som ladeplads for handelsskibe.

Der har siden 1942 været et vildtreservat i området for "... at sikre den inderste del af Kalundborg Fjord og Gisseløre som et jagtfrit område af hensyn til rastende vandfugle og områdets bynære beliggenhed...".
og der blev i 2003 godkendt en fredning af områder ved Gisseløre.
En mindre, vestlig del af reservatet indgår i Natura 2000-området.

Galleri

Noter

Eksterne henvisninger
  Wikimedia Commons har flere filer relaterede til Kalundborg –  Kalundborg havn – Gamle fotografier fra Kalundborg 
 Sider med kort:  Houget" fra Friluftsguiden.dk  –  Kort med fredningsgrænse fra Fredninger.dk – "Kalundborg Vildtreservat"  fra Miljøstyrelsen og om Natura 2000. – "Gisseløre" med kort og beskrivele af området. Fra Friluftsguiden.dk (Kalundborg Kommune) Resumerer mange oplysninger andre steder fra.
 Et godt luftfoto  fra GuideDanmark.org via "Gisseløre Strand" 
 Gisseløre, søgning på Arkiv.dk


Bygninger, konstruktioner og anlæg i Kalundborg Kommune
Kyst- og havlandskabsformer
Strande i Danmark
Ladepladser i Danmark
Vsevolod Pudovkin

Vsevolod Illarionovitj Pudovkin (, ; født 16. februar 1893 i Pensa i Det Russiske Kejserrige, død 20. juni 1953 i Riga) var en sovjetisk filminstruktør og filmteoretiker.

Liv 

Under første verdenskrig tilbragte Vsevolod Pudovkin tre år i en tysk fangelejr. Han blev inspireret til at arbejde med film efter at have set D.W. Griffiths film Intolerance (1916). Han var både instruktør og skuespiller hos Lev Kulesjov. I 1932 blev Pudovkin professor ved Moskvas filmakademi.

Filmografi (udvalg)

som instruktør 
 1925 Skakfeber (kortfilm)
 1926 Moderen
 1926 Hjernens mekanik
 1927 St. Peterborgs sidste dage
 1928 Storm over Asien
 1930 Simpel sag
 1933 Dessertøren
 1938 Sejr (film)
 1919 Minin og Posjarskij
 1939 Moskva brænder
 1941 Suvorov
 1942 Mordere tager ud på vejen
 1943 I fædrelandets navn
 1947 Sortehavets Helte
 1948 Tre møder
 1950 Sjukovskij
 1953 Vasilij Bortnikovs tilbagevenden

Som skuespiller 
 1924 Hr. Wests ekstraordinære eventyr i bolsjevikkernes land
 1929 Det nye Babylon
 1944/1958: Ivan den Grusomme

Referencer

Eksterne henvisninger 

 

Personer fra Pensa
Filminstruktører fra Rusland
Nuptse

Nuptse eller Nubtse (Sherpa: ནུབ་རྩེ། नुबचे, Wylie: Nub rtse) er et bjerg i Khumbu-regionen i bjergkæden Mahalangur Himal. Nuptse er beliggende i Solukhumbu-distriktet, i Nepal. Toppen ligger på 7 861 meter over havet og og to kilometer vestsydvest for Mount Everest.

Beskrivelse 
Nup-tse er tibetansk og betyder “vestlige topper” og er en beskrevet af positionen i Lhotse-Nuptse-massivet. Hoveddelen af massivet, som er skilt fra Lhotse af en 7556 meter høj sadel, har syv toppe og går i vestnordvestlig retning frem til en klippe som falder mere end 2300 meter ned til Khumbu-gletsjeren.

De syv navngivne toppe ved Nuptse:

 Nuptse I – 7861 m.o.h.
 Nuptse II – 7827 m.o.h.
 Nuptse Shar I – 7804 m.o.h.
 Nuptse Nup I – 7784 m.o.h.
 Nuptse Shar II – 7776 m.o.h.
 Nuptse Nup II – 7742 m.o.h.
 Nuptse Shar III – 7695 m.o.h.

Nærmeste Nuptses syv toppe befinder sig bjergene Chukhung, Mount Everest, Lhotse, Chukhung Ri, Kongma Tse og Khumbutse, , med stigende afstande. Afstanden til Mount Everest er omkring 2 km.

Fra vest og syd er Nuptse et stejlt og imponerende bjerg. Men fra nord og øst er det mindre imponeret og har en primærfaktor på kun 319 meter. Det er derfor på trods af sin højde over havets overflade at Nuptses ikke placeret blandt de højeste bjerge.

Bjerget er afvandingsområde til Ganges og dermed til Den Bengalske Bugt.

Klatrehistorie 
At bestige Nuptse er meget risikabelt på grund af den store mængde løs sne med mange hulrum og store overhæng. Dette medfører en hindring for sikker klatring, eftersom sneen ikke er stabil nok. 

Hovedtoppen, Nuptse I blev besteget først af en ekspedition ledet af Joe Walmsley. Dennis Davis og Tashi Sherpa som nåede toppen den 16. maj 1961 og dagen efter også ekspeditionsmedlemmer Chris Bonington, Les Brown, James Swallow og Pemba Sherpa. Den vej de valgte kaldes Scott-ruten. Efter den første bestigningen har den kun været klatret to gange mellem 1961 og 1996.

I slutningen af 1990'erne blev interessen for klatring af Nuptse større. De valgte ruter har været på vest, syd og nord væggen.

I 2013 besteg den britiske klatrer Kenton Cool Nuptse som en del i "Triple Crown" eller "Everest-trilogien", Mount Everest, Lhotste og Nuptse under en og samme sæson.

Den 30. april 2017 omkom den schweiziske bjergbestiger Ueli Steck i en ulykke under akklimatisering ved den nordlige væg af Nuptse.

Referencer

Noter 

Nepals geografi
Bjerge i Nepal
Bjerge i Himalaya
Hitoshi Sasaki

Hitoshi Sasaki (1891 - 23. juli 1982) var en japansk fodboldspiller. Han var i perioden 1921 træner for Japans fodboldlandshold.

Referencer

Eksterne henvisninger 
 

Fodboldspillere fra Japan
Fodboldtrænere fra Japan
Masujiro Nishida

Masujiro Nishida var en japansk fodboldspiller. Han var i perioden 1923 træner for Japans fodboldlandshold.

Referencer

Eksterne henvisninger

Fodboldspillere fra Japan
Fodboldtrænere fra Japan
Goro Yamada

Goro Yamada (3. marts 1894 - 9. marts 1958) var en japansk fodboldspiller. Han var i perioden 1925 træner for Japans fodboldlandshold.

Referencer

Eksterne henvisninger 
 

Fodboldspillere fra Japan
Fodboldtrænere fra Japan
Koichi Kudo

Koichi Kudo (4. februar 1909 - 21. september 1971) var en japansk fodboldspiller. Han var i perioden 1942 træner for Japans fodboldlandshold.

Referencer

Eksterne henvisninger 
 

Fodboldspillere fra Japan
Fodboldtrænere fra Japan
Junior Eurovision Song Contest 2018

Junior Eurovision Song Contest 2018 vil være den 16. udgave af Junior Eurovision Song Contest. Konkurrencen blev afholdt i Minsk i Hviderusland den 25. november 2018.

Deltagende lande 
20 lande vil deltage i dette års konkurrence. Disse lande er:

Stemmer

Jury- og onlinestemmer

12 point 

2018
Musik i 2018
Hidetoki Takahashi

Hidetoki Takahashi (11. april 1916 - 5. februar 2000) var en japansk fodboldspiller. Han var i perioden 1957, 1960-1962 træner for Japans fodboldlandshold.

Referencer

Eksterne henvisninger 
 

Fodboldspillere fra Japan
Fodboldtrænere fra Japan
Shu Kamo

Shu Kamo (født 29. oktober 1939) er en japansk fodboldspiller. Han var i perioden 1995-1997 træner for Japans fodboldlandshold.

Referencer

Eksterne henvisninger 
 

Fodboldspillere fra Japan
Fodboldtrænere fra Japan
Takashi Sekizuka

Takashi Sekizuka (født 26. oktober 1960) er en japansk fodboldspiller. Han var det japanske fodboldlandsholds træner ved Sommer-OL 2012.

Referencer

Eksterne henvisninger 
 

Fodboldspillere fra Japan
Fodboldtrænere fra Japan
Makoto Teguramori

Makoto Teguramori (født 14. november 1967) er en japansk fodboldspiller. Han var det japanske fodboldlandsholds træner ved Sommer-OL 2016.

Referencer

Eksterne henvisninger

Fodboldspillere fra Japan
Fodboldtrænere fra Japan